wannaphong/clean_thaiwikipedia huggingface dataset:
# ตลาดน้ำดำเนินสะดวก
ตลาดน้ำดำเนินสะดวก หรือที่ชาวบ้านเรียกว่า ตลาดน้ำคลองต้นเข็ม เป็นตลาดน้ำในอำเภอดำเนินสะดวก จังหวัดราชบุรี ซึ่งอยู่ห่างจากกรุงเทพทางตะวันตกเฉียงใต้ประมาณ  เป็นจุดดึงดูดนักท่องเที่ยวหลักทั้งในและต่างประเทศ และถือเป็นตลาดน้ำที่โด่งดังที่สุด โดยเปิดขายกันตั้งแต่เวลา 07.00 - 13.00 น. 

ประวัติ
ใน พ.ศ. 2409 ถึง 2411 พระบาทสมเด็จพระจอมเกล้าเจ้าอยู่หัวมีพระราชดำรัสสั่งให้ขุดคลองดำเนินสะดวกที่มีความยาว  เพื่อเชื่อมกับแม่น้ำแม่กลองและแม่น้ำท่าจีน ทำให้เกิดตลาดน้ำในคลองนี้ และชาวบ้านขุดคลองย่อยอีกประมาณ 200 แห่ง ตลาดน้ำหลักมีชื่อว่า ตลาดลัดพลี ซึ่งอยู่ติดกับวัดและมีการใช้งานไปจนกระทั่งมีการพัฒนาถนนแทนการสัญจรทางน้ำใน พ.ศ. 2510 ทำให้ตลาดน้ำเก่าหลายแห่งหายไปในช่วงกลางคริสต์ศตวรรษที่ 20

ใน พ.ศ. 2514 การท่องเที่ยวแห่งประเทศไทยได้ทำให้ตลาดลัดพลีเป็นสถานที่ดึงดูดนักท่องเที่ยวชาวต่างชาติ ใน พ.ศ. 2524 มีการสร้างถนนใหม่ไปยังคลองต้นเข็ม และมีผู้ประกอบการภาคเอกชนเข้ามาทำกิจการในตลาดน้ำดำเนินสะดวก

รายละเอียด
thumb|250px|ตัวอย่างวิดีโอในบริเวณตลาด
ตลาดน้ำดำเนินสะดวกมีคลองแคบที่เหมือนเขาวงกต มีแม่ค้าที่มักสวมชุดหม้อห้อมกับงอบโดยสารด้วยเรือสำปั้นเพื่อขายสินค้า เรือเหล่านี้เต็มไปด้วยผักกับผลไม้หลากสี และภาพเหล่านี้มักใช้สนับสนุนการท่องเที่ยว ตลาดมักมีคนคึกคักที่สุดในช่วงเช้าตั้งแต่ 07:00 ถึง 09:00 และยังคงมีต่อจนถึงเที่ยง มีการสร้างหลังคาในตลาดเพื่อให้บริการได้ทั้งวันทุกวันhttps://www.bangkokpost.com/travel/1595006/too-much-of-a-good-thing

ตลาดน้ำมีตลาดขนาดเล็ก 3 แห่ง: ต้นเข็ม, เฮียกุ่ย และขุนพิทักษ์ ต้นเข็มเป็นตลาดที่ใหญ่ที่สุดในคลองดำเนินสะดวก เฮียกุ่ยตั้งอยู่ฝั่งตรงข้ามของคลองและมีร้านขายของที่ระลึกริมคลองเพื่อขายสินค้าให้กับกลุ่มนักท่องเที่ยวขนาดใหญ่ ส่วนขุนพิทักษ์อยู่ทางใต้ของเฮียกุ่ยประมาณ  เป็นตลาดที่พลุกพล่านน้อยที่สุดและมีขนาดเล็กทีสุด 

 ข้อวิจารณ์ 
ตลาดน้ำเต็มไปด้วยนักท่องเที่ยวและถือเป็นกับดักนักท่องเที่ยว (tourist trap) ด้วยเหตุนี้ เครื่องใช้จึงมีราคาสูงเกินจริง ถึงแม้ว่าราคาของที่ระลึกกับอาหารจะจัดตามเงินบาทเพียงไม่กี่เหรียญ ก็ยังคงมีการต่อรองกันต่อไป นักท่องเที่ยวสามารถพบพ่อครัวบนเรือทำและขายก๋วยเตี๋ยวเรือ ถึงกระนั้น ตลาดน้ำได้รับการกล่าวถึงว่าขาดความถูกต้องทางวัฒนธรรม (cultural authenticity) แม้ว่ามันยังคงเป็นจุดหมายปลายทางยอดนิยมของนักท่องเที่ยวทั้งในและต่างประเทศก็ตาม

 ในวัฒนธรรมสมัยนิยม 
มีการฉายตลาดนี้ในภาพยนตร์หลายเรื่อง เช่น ฉากไล่ล่าในคลองในภาพยนตร์ 007 เพชฌฆาตปืนทอง ที่โรเจอร์ มัวร์รับบทเป็นเจมส์ บอนด์ และภาพยนตร์ ฮีโร่ เพชฌฆาต ล่าข้ามโลก ที่นำแสดงโดยนิโคลัส เคจ

นอกจากนี้ในการ์ตูนเรื่องโดราเอมอน มีฉากในตลาดน้ำแห่งนี้อีกด้วย
# ธงชาติสาธารณรัฐสังคมนิยมโซเวียตจอร์เจีย
ธงชาติสาธารณรัฐสังคมนิยมโซเวียตจอร์เจีย ประกาศใช้อย่างเป็นทางการเมื่อวันที่ 11 เมษายน พ.ศ. 2494 เป็นธงเดียวของสาธารณรัฐสหภาพที่ค้อนเคียวไม่ใช่สีทอง

ธงนี้มีลักษณะเป็นรูปสี่เหลี่ยมผืนผ้า กว้าง 1 ส่วน ยาว 2 ส่วน ที่มุมธงบนด้านคันธงมีรูปค้อนเคียวสีแดงและดาวแดงอยู่ภายในดวงอาทิตย์สีฟ้า ซึ่งเปล่งรัศมีออกเป็นแนวกรอบสี่เหลี่ยมจัตุรัส ถัดมาทางด้านข้างแนวกรอบสี่เหลี่ยมนั้นมีแถบสีฟ้าพาดตามแนวนอนบนพื้นสีแดง ส่วนที่ด้านหลังธงนั้นมีลักษณะคล้ายด้านหน้าดังบรรยายข้างต้น แต่ที่ด้านหลังนั้นจะไม่มีรูปค้อนเคียวและดาวแดง

 ประวัติและระเบียงภาพ 
 ธงชาติผืนแรก พ.ศ. 2465 - พ.ศ. 2480 มีลักษณะเป็นธงพื้นสีแดง ที่มุมบนคันธงเขียนเป็นตัวอักษรชิริลลิค เป็นตัวอักษรย่อว่า ССРГ (SSRG) ในแบบอักษรแซนด์-เซอร์ริฟ
 ธงผืนที่ 2 พ.ศ. 2480 - พ.ศ. 2483, แต่ที่มุมบนธงมีการเปลี่ยนตัวอักษรเป็น ภาษาจอร์เจียด้วยตัวอักษรสีเหลืองว่า เขียนว่า საქართველოს სსრ (Sakartvelos SSR)
 ธงผืนที่ 3 โดยลักษณะทุกอย่างเหมือนเดิม แต่มีการเปลี่ยนแปลงของตัวอักษรเป็น სსსრ (SSSR)
 ธงผืนที่ 4 ลักษณะเป็น ธงพื้นสีแดง มีรูปค้อนและเคียวกับดาวแดง ภายในดวงอาทิตย์สีฟ้าที่มุมบนคันธง และ มีแถบสีฟ้าพาดผ่านที่ด้านบน

ธง พ.ศ. 2494 ถูกเลิกใช้ในเดือนพฤศจิกายน พ.ศ. 2533 เมื่อมีการนำธงที่มีพื้นฐานมาจากสาธารณรัฐประชาธิปไตยจอร์เจียมาใช้จนกระทั่งสหภาพโซเวียตล่มสลาย
# สถานีสายลวด
สถานีสายลวด (รหัส: E22) เป็นสถานีรถไฟฟ้าบีทีเอสแบบยกระดับในเส้นทางสายสุขุมวิทส่วนต่อขยายแบริ่ง–สมุทรปราการ ยกระดับเหนือถนนสุขุมวิทบริเวณทางแยกโค้งโพธิ์ ในพื้นที่อำเภอเมืองสมุทรปราการ จังหวัดสมุทรปราการ เปิดให้บริการเมื่อวันที่ 6 ธันวาคม พ.ศ. 2561

ที่ตั้ง
ถนนสุขุมวิท บริเวณปากซอยเทศบาลบางปู 43 ใกล้ทางแยกสายลวด ในพื้นที่ตำบลปากน้ำ อำเภอเมืองสมุทรปราการ จังหวัดสมุทรปราการ

แผนผังของสถานี
U3ชานชาลาชานชาลาด้านข้าง, ประตูรถจะเปิดทางด้านซ้ายชานชาลา 1 มุ่งหน้า  (สถานีปลายทาง) ชานชาลา 2  มุ่งหน้า  ชานชาลาด้านข้าง, ประตูรถจะเปิดทางด้านซ้ายU2ชั้นขายบัตรโดยสารชั้นขายบัตรโดยสารทางออก 1-4, ศูนย์บริการผู้โดยสารห้องขายบัตรโดยสาร, เครื่องขายบัตรโดยสารGระดับถนน-ป้ายรถประจำทาง, ซอยเทศบาลบางปู 43

 รูปแบบสถานี 
กว้าง 22.6 เมตร ยาว 150 เมตร มีช่วงพื้นที่รองรับรางรถไฟยาว 135 เมตร ประกอบด้วยชั้นจำหน่ายตั๋วและชั้นชานชาลา มีประตูอัตโนมัติกั้นชานชาลาแบบครึ่งความสูง

 ทางเข้า-ออก 
1 ซอยเทศบาลบางปู 43 (ลิฟต์)
2 บริษัท ศิริวัฒนา มอเตอร์ไบค์ จำกัด, ที่ทำการไปรษณีย์ (ลิฟต์)
3 ซอยเทศบาลบางปู 43 (บันไดเลื่อน)
4 ถนนสายลวด, สถานีบริการน้ำมันบางจาก (บันไดเลื่อน)

จุดรวมพลอยู่ที่ทางออก 2 และทางออก 4 บริเวณสถานีบริการน้ำมันบางจาก

 สิ่งอำนวยความสะดวก 
ลิฟต์และสิ่งอำนวยความสะดวกสำหรับผู้พิการ

 เวลาให้บริการ 
 ปลายทาง  ขบวนแรก  ขบวนสุดท้าย  ชานชาลาที่ 1    เคหะฯ  05.29  00.46 ชานชาลาที่ 2   คูคต  05.17  23.17   ห้าแยกลาดพร้าว  –  23.32   สำโรง  –  00.02

 รถโดยสารประจำทาง 
หมายเหตุ ไม่มีป้ายรถโดยสารประจำทางหยุดรับ-ส่ง ที่อยู่ใกล้บริเวณสถานี ถนนสุขุมวิท รถขสมก. สาย 25 145

 สัญลักษณ์ของสถานี 
เดิมกำหนดให้ใช้สัญลักษณ์เป็นรูปเสาโทรเลข สื่อถึงถนนที่มีงานโทรเลขเกิดขึ้นเป็นแห่งแรกในจังหวัดสมุทรปราการเอกสารประกอบการสัมมนารับฟังความคิดเห็น ข้อเสนอแนะ และความต้องการของประชาชน ครั้งที่ 2 งานออกแบบรายละเอียดโครงการขนส่งมวลชนกรุงเทพมหานคร ช่วงแบริ่ง-สมุทรปราการ โดยสำนักงานนโยบายและแผนการขนส่งและจราจร (สนข.) วันศุกร์ที่ 28 มีนาคม 2551 ณ โรงแรมแกรนด์ อินคำ จ.สมุทรปราการสัญลักษณ์ประจำสถานี ของรถไฟฟ้าสายสีเขียวใต้ช่วงแบริ่ง - สมุทรปราการ  , สืบค้นเมื่อ 18 พฤษภาคม 2562 แต่ปัจจุบันเน้นใช้สีเขียวอ่อน ตกแต่งรั้วและเสา บริเวณสถานี ชั้นชานชาลา ชั้นจำหน่ายตั๋ว ป้ายบอกทางและทางเข้าออกสถานี เพื่อบ่งบอกว่าเป็นสถานีด้านตะวันออก

 สถานที่สำคัญใกล้เคียง 
 กรมควบคุมมลพิษ สำนักงานสมุทรปราการ
# นรกภูมิ
right|300px|อเวจีมหานรก ภาพจากสมุดภาพไตรภูมิสมัยอยุธยา
นรกภูมิ หรือเรียกโดยย่อว่า "นรก" (, นิรย; , นรก; , นาเหลาเจี๋ย; , จิโกะกุ; , งาเย;  เนอรากา) คือ ดินแดนหนึ่งซึ่งตามศาสนาพุทธเชื่อกันว่าผู้ทำบาปจะต้องไปเกิดทันทีหรือถูกลงโทษตามคำพิพากษาของพระยม 

ตามไตรภูมิพระร่วง นรกภูมิเป็นดินแดนหนึ่งในกามภพอันเป็นภพหนึ่งในภพทั้งสาม คือ กามภพ รูปภพ และอรูปภพ รวมเรียกว่า "ไตรภพ" หรือ "ไตรภูมิ"

นรกของทางพุทธศาสนาต่างจากนรกของทางตะวันตกในสองประการ คือ สัตว์โลกมิได้ถูกส่งตัวไปเกิดและลงโทษในนรกภูมิตามคำพิพากษาของเทพ แต่เป็นเพราะบาปกรรมที่ตนได้กระทำเมื่อมีชีวิต และระยะเวลาถูกลงโทษในนรกนั้นเป็นไปตามโทษานุโทษ มิได้ชั่วกัปชั่วกัลป์เหมือนอย่างนรกของฝรั่ง กระนั้นก็นานเอาการอยู่ ซึ่งเมื่อพ้นโทษจากนรกแล้วจะได้กลับไปเกิดในโลกที่สูงขึ้นตามแต่กรรมดีที่ได้กระทำไว้หรือตามแต่ผลกรรมที่เหลืออยู่ แล้วแต่กรณี

 ในไตรภูมิกถา 
ตามจักรวาลวิทยาในศาสนาพุทธ นรกเป็นดินแดนหนึ่งซึ่งอยู่ใต้ชมพูทวีปหรือมนุษย์โลกลงไป และมี 9 ชั้นหรือที่เรียกว่า "ขุม" สำหรับลงทัณฑ์ต่างๆ แก่สัตว์บาปที่ไปเกิด ประกอบไปด้วยมหานรก 9 ขุม ยมโลก 360 ขุม อยู่รอบ 4 ทิศๆละ 10 ของมหานรกแต่ละขุม และ อุสสทนรก 128 ขุม อยู่รอบๆ 4 ทิศๆ ละ 4 ของมหานรกแต่ละขุม สัตว์นรกเมื่อถูกลง ทัณฑ์ทรมานแล้วก็จะเกิดขึ้นใหม่ถูกทรมานซ้ำแล้วซ้ำเล่าจนกว่าจะหมดกรรม

นรกแต่ละขุม
นรกภูมิแบ่งขุมนรกหลัก ๆ ได้เป็น 8 ขุม ดังนี้ไตรภูมิพระร่วงนรก8ขุม
 สัญชีวมหานรก
 กาฬสุตตมหานรก
 สังฆาฏมหานรก
 โรรุวมหานรก
 มหาโรรุวมหานรก
 ตาปนมหานรก
 มหาตาปนมหานรก
 อเวจีมหานรก
# โน้ตประจุด
โน้ตประจุด คือโน้ตสากลที่มีความยาวเป็น 3/2 เท่าของโน้ตปกติ หรือเรียกได้ว่ามีความยาวมากขึ้นอีกครึ่งหนึ่งของค่าตัวโน้ตเดิม เขียนโดยกำกับจุดไว้ข้างๆ หัวโน้ต ตัวอย่างเช่น โน้ตตัวกลมเมื่อประจุด . จะมีค่าเท่ากับโน้ตตัวกลมบวกโน้ตตัวขาว + ซึ่งจุดนั้นมีค่าเท่ากับโน้ตตัวขาวซึ่งมีค่าเป็นครึ่งหนึ่งของโน้ตตัวกลม ส่วนเขบ็ตหนึ่งชั้นประจุด . จะมีค่าเท่ากับโน้ตเขบ็ตหนึ่งชั้นบวกโน้ตเขบ็ตสองชั้น + เป็นต้น นอกจากตัวโน้ตแล้ว ตัวหยุดก็สามารถประจุดได้เช่นกันโดยใช้หลักการเดียวกันกับข้างต้น เช่น . มีความหมายเหมือนกับ + เป็นอาธิ

การประจุดอาจกระทำได้มากกว่า 1 จุด โดยแต่ละจุดจะมีค่าเป็นครี่งหนึ่งของจุดก่อนหน้านั้น ตัวอย่างเช่น โน้ตตัวกลมประจุด 3 จุด ... จะมีค่าเท่ากับโน้ตตัวกลมบวกโน้ตตัวขาวบวกโน้ตตัวดำและบวกโน้ตเขบ็ตหนึ่งชั้น +++ ในทำนองเดียวกัน ตัวหยุดก็สามารถประจุดมากกว่า 1 จุดได้เช่นเดียวกัน

สูตรคำนวณ
.

เมื่อ  คือ ค่าของโน้ตนั้น

และ  คือจำนวนจุดที่ปะ
 อ้างอิง 
 
 นัชชา โสคติยานุรักษ์. ทฤษฎีดนตรี. กรุงเทพฯ : แอคทีฟ พริ้นท์ จำกัด, 2550.
# ท่าอากาศยานเซ็นได
ท่าอากาศยานเซ็นได  เป็นท่าอากาศยานระดับสองในญี่ปุ่น ตั้งอยู่ที่เมืองนาโตริ จังหวัดมิยางิ ประเทศญี่ปุ่น ท่าอากาศยานเซ็นไดได้รับความเสียหายจากคลื่นสึนามิพัดเข้าใส่ในเหตุการณ์แผ่นดินไหวและสึนามิในเซ็นได พ.ศ. 2554 เมื่อวันที่ 11 มีนาคม พ.ศ. 2554

 การคมนาคม (รถไฟ) 
มีรถไฟสายเซ็นไดท่าอากาศยาน (Sendai Airport Line) เชื่อมต่อระหว่างท่าอากาศยานกับสถานีเซ็นได เปิดบริการเมื่อวันที่ 18 มีนาคม พ.ศ. 2550 ใช้เวลาเดินทางประมาณ 17-25 นาที

 สายการบินและจุดหมายปลายทาง 
ภายในประเทศ
 ออลนิปปอนแอร์เวย์ (ฟูกูโอกะ, ฮิโรชิมะ, โคเบะ, โคมัตสึ, นาโงยะ-เซ็นแทรร์, โอกินาวะ, โอซากะ-อิตามิ, ซัปโปโระ-ชิโตเซะ, โตเกียว-นาริตะ)
 เจแปนแอร์ไลน์ (ฟูกูโอกะ, โอซากะ-คันไซ, ซัปโปโระ-ชิโตเซะ)
 เจเอแอลเอ็กซ์เพรส (นาโงยะ-เซ็นแทรร์, โอซากะ-อิตามิ)
 ไอเบคแอร์ไลน์ (โอซากะ-อิตามิ, โตเกียว-นาริตะ)

ระหว่างประเทศ
 แอร์ไชนา (ปักกิ่ง-แคพิทอล, ต้าเหลียน, เซี่ยงไฮ้-ผู่ตง)
 เอเชียนาแอร์ไลน์ (โซล-อินช็อน)
 ไชนาเซาเทิร์นแอร์ไลน์ (ฉางชุน)
 อีวีเอแอร์ (ไทเป-เถา-ยฺเหวียน)
# สนามหลวง (แก้ความกำกวม)
สนามหลวง อาจหมายถึง
 ท้องสนามหลวง ตั้งอยู่ด้านหน้าวัดพระศรีรัตนศาสดาราม และพระบรมมหาราชวัง เขตพระนคร กรุงเทพมหานคร
 สถานีสนามหลวง สถานีของโครงการรถไฟฟ้ามหานคร สายสีส้ม 
 สนามหลวงมิวสิก ค่ายเพลงในเครือจีเอ็มเอ็ม แกรมมี่
 ตลาดธนบุรี ตลาดในเขตทวีวัฒนา นิยมเรียกกันว่า "สนามหลวง 2"
# แคสเซียส
แคสเซียส  เป็นวงดนตรีเฮาส์สัญชาติฝรั่งเศส ก่อตั้งในปี 1988 โดย สองคู่ดูโอ Philippe Cerboneschi และ Hubert Blanc-Francard, ประเทศฝรั่งเศส

แคสเซียส วงดนตรีแนว ฟังก์ เฮาส์  ซึ่งเป็นศิลปินคู่ดูโอ้ โดยที่มาของชื่อวงมาจากชื่อของนักมวยรุ่น เฮฟวี่เวท ที่มีชื่อเสียงดังไปทั่วโลก นั่นคือ แคสเซียส(Cassius) นั่นเอง ศิลปินของวงประกอบไปด้วย ซีด้า (Zdar) ชายที่เติบโตแถบเทือกเขาแอลป์ในทวีปยุโรป ในระหว่างที่ ฮูเบิร์ต (Hubert) สมาชิกอีกนายหนึ่งเป็นชาวปาริเชี่ยนจากประเทศฝรั่งเศส พวกเขาก็ได้รวมตัวกันเพื่อทำงานดนตรีแนว ฟังก์ เฮ้าส์ 

อัลบั้ม โอ รีฟ (Au Reve) บรรจุเพลงทั้งหมด 13 บทเพลง ส่วนชื่อของอัลบั้มมีความหมายว่า อยู่ในความฝัน "พวกเราเหมือนอยู่ในความฝันตอนที่เราทำอัลบั้มชุดนี้" ซีด้า กล่าว อัลบั้มนี้มีศิลปินรับเชิญมากมาย อาทิ โจซีลินท์ บราวน์ ในเพลง I’m a Woman และ สตีฟ เอ็ดเวิดท์ ในเพลง The Sound Of Violence และ อัลบั้ม 15 Again มีชิงเกิ้ลคือ  Toop Toop,

 ผลงาน
 อัลบั้ม 
1995 The Mighty Bop Meets DJ Cam Et La Funk Mob, ในชื่อ La Funk Mob, ร่วมกับ Bob Sinclar และ DJ Cam 
1999 1999 
2002 Au Rêve 
2004 The Bad Seeds 1993-1997, ในชื่อ La Funk Mob 
2006 15 Again
# ซับโดเมน
ซับโดเมน  เป็นลำดับของระบบการตั้งชื่อโดเมนที่ใช้ในอินเทอร์เน็ต ตัวอย่างเช่น "mail.example.com" และ "blog.example.com" ซึ่งสองชื่อนั้นเป็นซับโดเมนของโดเมนชื่อ "example.com" โดยเป็นซับโดเมนของโดเมนระดับบนสุด "com" อีกต่อหนึ่ง
thumb|300px

ในทางทฤษฎีนั้น ซับโดเมนสามารถมีได้สูงสุด 127 ระดับ โดยชื่อสามารถประกอบด้วย 63 ตัวอักษร (ซึ่งตัวอักษรทั้งหมดต้องไม่ยาวเกินกว่า 255 ตัวอักษร) แต่ในทางปฏิบัตินั้นทางผู้ให้บริการมักจะให้มีซับโดเมนสูงสุดน้อยกว่านั้น
# แทรนซ์
แทรนซ์  เป็นแนวเพลงอีเลกโทรนิกแด๊นซ์ ที่พัฒนาในทศวรรษ 1990 มีจังหวะอยู่ราว 128 และ 160 บีพีเอ็ม เมโลดี้ใช้เครื่องสังเคราะห์เสียงที่รวมรูปแบบต่าง ๆ ของดนตรีอีเลกโทรนิก อย่างเช่น ดนตรีแอมเบียนต์ เทคโน และดนตรีเฮาส์ ยังมีการอธิบายว่าแทรนซ์ มีเมโลดี้คลาสสิกบนจังหวะจังเกิล 

คำว่า แทรนซ์  ไม่แน่ชัดเรื่องที่มา แต่มีบางกระแสบอกว่ามาจากชื่ออัลบั้มของ Klaus Schulze ที่ชื่อ Trancefer (1981) หรือศิลปินแทรนซ์ยุคแรกอย่าง Dance 2 Trance

เพลงแนวแทรนซ์มักเล่นในไนต์คลับ สถานที่ท่องเที่ยวพักผ่อน ในเมือง และแทรนซ์ยังถูกจัดเป็นหนึ่งในดนตรีคลับ

 แหล่งข้อมูลอื่น 
 moodbook.com
# ท่าอากาศยานมิยาซากิ
ท่าอากาศยานมิยาซากิ  เป็นท่าอากาศยาน ตั้งอยู่ที่เมืองมิยาซากิ จังหวัดมิยาซากิ ประเทศญี่ปุ่น จัดเป็นท่าอากาศยานระดับสองในญี่ปุ่น

thumb|ภายในอาคารท่าอากาศยานมิยาซากิ

 สายการบินและจุดหมายปลายทาง 
 ภายในประเทศ 
 ออลนิปปอนแอร์เวย์ (นาโงยา-เซ็นแทรร์, โอกินาวา, โอซากะ-อิตามิ, โอซากะ-คันไซ, โตเกียว-ฮาเนดะ)
 เจแปนแอร์ไลน์ (ฟูกูโอกะ, โอซากะ-อิตามิ, โตเกียว-ฮาเนดะ)
 เจแปนแอร์คอมมิวเตอร์ (ฮิโรชิมะ-นิชิ, โอซากะ-อิตามิ)
 ออเรียนทอลแอร์บริจต์ (นางาซากิ)
 สกายเน็ตเอเชียแอร์เวย์ (โตเกียว-ฮาเนดะ)

 ระหว่างประเทศ 
 เอเชียนาแอร์ไลน์ (โซล-อินชอน)
 อีวาแอร์ (ไทเป)
# สาธารณรัฐสังคมนิยมโซเวียตจอร์เจีย
สาธารณรัฐสังคมนิยมโซเวียตจอร์เจีย  เป็นหนึ่งใน 15 สาธารณรัฐองค์ประกอบ ของสหภาพโซเวียต ตั้งแต่สถาปนาเมื่อปี 1922 จนถึงการล่มสลายในปี 1991 ดินแดนของสาธารณรัฐสังคมนิยมโซเวียตจอร์เจียมีความใกล้เคียงกับดินแดนของจอร์เจียในปัจจุบัน เดิมที่ดินแดนจอร์เจียเคยดำรงอยู่เป็นรัฐเอกราชในเทือกเขาคอเคซัสก่อนที่จะถูกผนวกโดยจักรวรรดิรัสเซียในปี 1801 จอร์เจียเป็นเอกราชอีกครั้งในชื่อสาธารณรัฐประชาธิปไตยจอร์เจียในปี 1918 หลังการประกาศเอกราชจอร์เจียถูกผนวกอีกครั้งโดยรัสเซียซึ่งได้เข้ายึดครองในปี 1921 สาธารณรัฐสังคมนิยมโซเวียตจอร์เจียถูกก่อตั้งขึ้นในภายหลังแม้ว่าจะเป็นส่วนหนึ่งของสหพันธ์สาธารณรัฐสังคมนิยมโซเวียตทรานส์คอเคซัสตั้งแต่ปี 1922 ถึงปี 1936 แต่ก็อยู่ในฐานะสาธารณรัฐสหภาพภายใต้สหภาพโซเวียต ตั้งแต่วันที่ 18 พฤศจิกายน 1989 สาธารณรัฐสังคมนิยมโซเวียตจอร์เจียได้ประกาศอธิปไตยเหนือกฎหมายโซเวียต สาธารณรัฐได้รับการเปลี่ยนชื่อเป็น สาธารณรัฐจอร์เจีย ในวันที่ 14 พฤศจิกายน 1990 และต่อมาได้กลายเป็นเอกราชก่อนการล่มสลายของสหภาพโซเวียตในวันที่ 9 เมษายน 1991 นับตั้งแต่นั้เป็นต้นมา อดีตสาธารณรัฐสังคมนิยมโซเวียตได้กลายเป็นรัฐอธิปไตยโดยสมบูรณ์

ในทางภูมิศาสตร์ สาธารณรัฐสังคมนิยมโซเวียตจอร์เจียมีพรมแดนติดกับตุรกีไปทางทิศตะวันตกเฉียงใต้ และทะเลดำในทางตะวันตก ในสหภาพโซเวียตมีพรมแดนติดกับสหพันธ์สาธารณรัฐสังคมนิยมโซเวียตรัสเซีย ไปทางทิศเหนือ สาธารณรัฐสังคมนิยมโซเวียตอาร์มีเนีย ไปทางทิศใต้ และสาธารณรัฐสังคมนิยมโซเวียตอาเซอร์ไบจาน ไปทางตะวันออกเฉียงใต้
# รายพระนามสมเด็จพระสังฆราชแห่งกรุงรัตนโกสินทร์
นี่คือรายพระนามสมเด็จพระสังฆราชแห่งกรุงรัตนโกสินทร์ตั้งแต่อดีตจนถึงปัจจุบัน

รายพระนาม

 ลำดับ พระรูป พระนาม พระนามเดิม เริ่มวาระ สิ้นสุดวาระ นิกาย สถิต ณ 1 120x120px สมเด็จพระสังฆราช ศรี พ.ศ. 2325 16 สิงหาคม พ.ศ. 2337 มหานิกาย วัดระฆังโฆสิตารามวรมหาวิหาร 2 120x120px สมเด็จพระสังฆราช ศุข พ.ศ. 2337 22 พฤษภาคม พ.ศ. 2359 มหานิกาย วัดพระศรีรัตนมหาธาตุราชวรมหาวิหาร 3 120x120px สมเด็จพระอริยวงษญาณ มี 22 พฤษภาคม พ.ศ. 2359 11 กันยายน พ.ศ. 2362 มหานิกาย วัดพระศรีรัตนมหาธาตุราชวรมหาวิหาร 4 120x120px สมเด็จพระอริยวงษญาณ สุก พ.ศ. 2363 4 กันยายน พ.ศ. 2365 มหานิกาย วัดพระศรีรัตนมหาธาตุราชวรมหาวิหาร 5 120x120px สมเด็จพระอริยวงษญาณ ด่อน พ.ศ. 2365 พ.ศ. 2385 มหานิกาย วัดพระศรีรัตนมหาธาตุราชวรมหาวิหาร 6 120x120px สมเด็จพระอริยวงษญาณ นาค พ.ศ. 2386 พ.ศ. 2392 มหานิกาย วัดราชบุรณราชวรวิหาร 7 120x120px สมเด็จพระมหาสมณเจ้า กรมพระปรมานุชิตชิโนรส พระเจ้าลูกยาเธอ พระองค์เจ้าวาสุกรี พ.ศ. 2394 9 ธันวาคม พ.ศ. 2396 มหานิกาย วัดพระเชตุพนวิมลมังคลาวาสราชวรมหาวิหาร 8 120x120px สมเด็จพระมหาสมณเจ้า กรมพระยาปวเรศวริยาลงกรณ์) พระองค์เจ้าฤกษ์ 27 พฤศจิกายน พ.ศ. 2434 28 กันยายน พ.ศ. 2435 ธรรมยุติกนิกาย วัดบวรนิเวศราชวรวิหาร 9 120x120px สมเด็จพระอริยวงศาคตญาณ สา 29 พฤศจิกายน พ.ศ. 2436 11 มกราคม พ.ศ. 2443 ธรรมยุติกนิกาย วัดราชประดิษฐสถิตมหาสีมารามราชวรวิหาร 10 120x120px สมเด็จพระมหาสมณเจ้า กรมพระยาวชิรญาณวโรรส พระเจ้าลูกยาเธอ พระองค์เจ้ามนุษยนาคมานพ 5 ธันวาคม พ.ศ. 2453 2 สิงหาคม พ.ศ. 2464 ธรรมยุติกนิกาย วัดบวรนิเวศราชวรวิหาร 11 120x120px สมเด็จพระมหาสมณเจ้า กรมพระชินวรวิสุทธิเทวารยวงศ์ หม่อมเจ้าภุชงค์ ชมพูนุท 20 สิงหาคม พ.ศ. 2464 25 สิงหาคม พ.ศ. 2480 ธรรมยุติกนิกาย วัดราชบพิธสถิตมหาสีมารามราชวรวิหาร 12 120x120px สมเด็จพระอริยวงศาคตญาณ  แพ พงษ์ปาละ 15 พฤศจิกายน พ.ศ. 2481 26 พฤศจิกายน พ.ศ. 2487 มหานิกาย วัดสุทัศนเทพวรารามราชวรมหาวิหาร 13 120x120px สมเด็จพระสังฆราชเจ้า กรมหลวงวชิรญาณวงศ์ หม่อมราชวงศ์ชื่น นพวงศ์ 31 มกราคม พ.ศ. 2488 11 พฤศจิกายน พ.ศ. 2501 ธรรมยุติกนิกาย วัดบวรนิเวศราชวรวิหาร 14 120x120px สมเด็จพระอริยวงศาคตญาณ ปลด เกตุทัต 4 พฤษภาคม พ.ศ. 2503 17 มิถุนายน พ.ศ. 2505 มหานิกาย วัดเบญจมบพิตรดุสิตวนารามราชวรวิหาร 15 120x120px สมเด็จพระอริยวงศาคตญาณ อยู่ ช้างโสภา 4 พฤษภาคม พ.ศ. 2506  15 พฤษภาคม พ.ศ. 2508 มหานิกาย วัดสระเกศราชวรมหาวิหาร 16 120x120px สมเด็จพระอริยวงศาคตญาณ จวน ศิริสม 26 พฤศจิกายน พ.ศ. 2508 18 ธันวาคม พ.ศ. 2514 ธรรมยุติกนิกาย วัดมกุฏกษัตริยารามราชวรวิหาร 17 120x120px สมเด็จพระอริยวงศาคตญาณ ปุ่น สุขเจริญ 21 กรกฎาคม พ.ศ. 2515 7 ธันวาคม พ.ศ. 2516 มหานิกาย วัดพระเชตุพนวิมลมังคลารามราชวรมหาวิหาร 18 120x120px สมเด็จพระสังฆราชเจ้า กรมหลวงชินวราลงกรณ วาสน์ นิลประภา 22 มิถุนายน พ.ศ. 2517 27 สิงหาคม พ.ศ. 2531 ธรรมยุติกนิกาย วัดราชบพิธสถิตมหาสีมารามราชวรวิหาร 19 120x120px สมเด็จพระสังฆราชเจ้า กรมหลวงวชิรญาณสังวร เจริญ คชวัตร 21 เมษายน พ.ศ. 2532 24 ตุลาคม พ.ศ. 2556 ธรรมยุติกนิกาย วัดบวรนิเวศราชวรวิหาร 20 120x120px สมเด็จพระอริยวงศาคตญาณ อัมพร ประสัตถพงศ์ 12 กุมภาพันธ์ พ.ศ. 2560 ยังทรงอยู่ในพระยศ ธรรมยุติกนิกาย วัดราชบพิธสถิตมหาสีมารามราชวรวิหาร

 แหล่งข้อมูลอื่น 
 ธรรมจักร รูปภาพสมเด็จพระสังฆราชไทย
 ธรรมะไทย สมเด็จพระสังฆราช
# การพิมพ์ (แก้ความกำกวม)
การพิมพ์ อาจหมายถึง
 การพิมพ์ (printing) การประทับหรือการวาดให้เกิดอักษรหรือรูปภาพที่เหมือนกันจำนวนมาก
 การเรียงพิมพ์ (typography) ความรู้ในการจัดโครงร่างและลักษณะปรากฏสำหรับงานพิมพ์
 การจัดพิมพ์หรือการตีพิมพ์ (publishing) การพิมพ์เพื่อให้ได้สิ่งพิมพ์ (publication) เพื่อเผยแพร่สู่สาธารณะ อาทิ หนังสือ หนังสือพิมพ์ นิตยสาร
 การพิมพ์ (typing) การป้อนข้อมูลหรือการพิมพ์โดยใช้แผงปุ่มกดหรือแป้นพิมพ์ (ภาษาพูด)
 การพิมพ์ดีด (typewriting) การพิมพ์โดยใช้เครื่องพิมพ์ดีด
 การพิมพ์สัมผัส (touch typing) ทักษะการใช้แป้นพิมพ์โดยไม่ต้องมองหาปุ่มกด
# วันรัฐธรรมนูญนอร์เวย์
วันรัฐธรรมนูญนอร์เวย์  เป็นวันชาติของนอร์เวย์ที่ถือเป็นวันหยุดประจำปี ตรงกับวันที่ 17 พฤษภาคม เป็นวันเฉลิมฉลองที่ระลึกถึงเหตุการณ์วันที่ 17 พฤษภาคม ค.ศ. 1814 ที่ชาวชาวนอร์เวย์มีรัฐธรรมนูญเป็นของตนเอง 

ในวันนี้ผู้คนจะแต่งตัวอย่างสวยงามจะสวมใสjกางเก่งออกไปจับปลา ถือว่าเป็นการฉลองครั้งยิ่งใหญ่ของประเทศ “บูนัด” หรือเสื้อผ้าประจำชาติอื่น ๆ จะมีขบวนพาเหรดของเด็ก ๆ จากโรงเรียนจัดขึ้นในช่วงเช้า จะร่วมเดินขบวนและโบกธงชาตินอร์เวย์พร้อมกับร้องเพลง นอกจากนี้วันที่ 17 พฤษภาคมยังถือเป็นวันเด็กอีกด้วย
# ธงชาติสาธารณรัฐสังคมนิยมโซเวียตลัตเวีย
ธงชาติสาธารณรัฐสังคมนิยมโซเวียตลัตเวีย ธงผืนนี้ประกาศใช้อย่างเป็นทางการเมื่อวันที่ 17 มกราคม พ.ศ. 2496 มีลักษณะเป็นธงพื้นสีแดง ที่มุมบนธงมีรูปค้อนเคียวกับดาวแดงขอบเหลือง มีแถบคลื่นสีน้ำเงินโดยมีแถบเล็กสีขาว-น้ำเงิน-ขาว วางซ้อน ซึ่งแถบสีที่ได้กล่าวมาแล้ว วางที่ด้านล่างสุดของธง.Guide to the Flags of the World by Mauro Talocci, revised and updated by Whitney Smith (ISBN 0-688-01141-1), p. 20.

แต่เดิมแล้ว ลัตเวียโซเวียตมีธงผืนแรกเมื่อ พ.ศ. 2460 - พ.ศ. 2461 ใช้เป็นธงของคณะกรรมาธิการแรงงาน การทหาร และ ดินแดนโพ้นทะเลโซเวียตในลัตเวีย (Iskolat) มีลักษณะเป็นธงแถบแนวนอนสองสี คือแถบสีแดง-ขาว-แดง ที่ตรงกลางธงในแถบสีขาว มีดาวห้าแฉกสีแดงวาง

ธงผืนที่ 2 ประกาศใช้เมื่อ พ.ศ. 2462 - พ.ศ. 2463 เป็นธงของสาธารณรัฐโซเวียตสังคมนิยมลัตเวีย มีลักษณะเป็น ธงพื้นสีแดง ที่มุมบนคันธง มีตัวอักษรสีทองเขียนเป็นอักษรละตินว่า LSPR ซึ่งย่อมาจาก (Latvijas Sociālistiskā Padomju Republika)

ธงผืนที่ 3 ประกาศใช้เมื่อ 25 สิงหาคม พ.ศ. 2483 - พ.ศ. 2496 ธงมีลักษณะเหมือนธงผืนที่ 2 แต่มีการเปลี่ยนแปลงตัวอักษรเป็นอักษรละติน ด้วยแบบอักษรแซนด์-เซอร์ริฟ เขียนตัวย่อว่า LPSR ซึ่งย่อมาจาก (Latvijas Padomju Sociālistiskā Republika) โดยใต้ตัวอักษรมีรูปค้อนเคียวสีทองวาง

ส่วนธงทหารโซเวียตลัตเวีย มีลักษณะเหมือนธงผืนที่ 2 โดยที่ตรงกลางธงมีตราแผ่นดินของโซเวียตลัตเวียในยุคแรกพร้อมแสงรัศมีสีทอง เหนือตราแผ่นดินเขียนว่า "MOSTEES" และใต้ตราแผ่นดินเขียนว่า "Wake up! people thrown down into damnation!"
# ธงชาติสาธารณรัฐสังคมนิยมโซเวียตอาร์มีเนีย
ธงชาติสาธารณรัฐสังคมนิยมโซเวียตอาร์มีเนีย ประกาศใช้อย่างเป็นทางการเมื่อวันที่17 ธันวาคม, พ.ศ. 2495.

ธงชาติผืนแรกได้รับการประกาศใช้อย่างเป็นทางการตามรัฐธรรมนูญ เมื่อวันที่ 2 กุมภาพันธ์ พ.ศ. 2465 โดยสภาสูงสุดแห่งสหภาพโซเวียตของสาธารณรัฐสังคมนิยมโซเวียตอาร์มีเนีย ใช้มาจนถึงวันที่ 12 มีนาคม ลักษณะธงเป็นธงพื้นแดงที่มุมบนธงมีตัวอักษรซีริลลิกแบบแซนด์-เซอร์ริฟ เขียนเป็นตัวย่อว่า CCPA (SSRA) ต่อมาเมื่อสาธารณรัฐสังคมนิยมโซเวียตอาร์มีเนียได้เข้าร่วมกับสาธารณรัฐสังคมนิยมโซเวียตจอร์เจียและสาธารณรัฐสังคมนิยมโซเวียตอาเซอร์ไบจาน มีชื่อว่าสาธารณรัฐสังคมนิยมโซเวียตทรานส์คอเคเชีย (TSFSR) หลังจากนั้นทั้งสามรัฐก็ได้ล่มสลายแยกตัวไป

ธงผืนที่ 2 พ.ศ. 2479 - พ.ศ. 2483 โดยลักษณะธงยังคงรูปแบบเดิม แต่มีการเพิ่มรูปค้อนเคียวสีทองที่มุมบนธง และเปลี่ยนตัวอักษรย่อเป็น (HKhSH) ย่อมาจาก"Hayasdani Khorhurtayin Sovedagan Hanrabedutyun"

ธงผืนที่ 3 พ.ศ. 2483 - พ.ศ. 2495, โดยลักษณะธงเหมือนกับธงชาติผืนที่ 2 แต่มีการเปลี่ยนตัวอักษรเป็นภาษาอาร์มีเนีย ตัวย่อว่า HSSR (มาจาก Haykakan Sovetakan Sotsialistakan Respublika)

ธงผืนที่ 4 2495 - 2533 มีลักษณะเป็นธงพื้นสีแดง ที่มุมบนคันธงมีรูปค้อนเคียวสีเหลืองกับดาวแดงขอบทอง โดยมีแถบแนวนอนสีน้ำเงินพาดผ่านผืนธง
# วันรักต้นไม้แห่งชาติ
วันรักต้นไม้แห่งชาติ ตรงกับวันที่ 21 ตุลาคม ของทุกปี  เป็นวันบำรุงรักษาต้นไม้ประจำปีของชาติ ซึ่งเป็นวันคล้ายวันพระราชสมภพของสมเด็จพระศรีนครินทราบรมราชชนนี ที่มีพระปณิธานอย่างแรงกล้าที่จะฟื้นฟูความสมดุลของ ธรรมชาติ โดยทรงปลูกและบำรุงรักษาต้นไม้ด้วยพระองค์มาตลอดพระชนม์ชีพ คณะรัฐมนตรีได้มีมติให้เป็นวันบำรุงรักษาต้นไม้ประจำปีของชาติ  เมื่อวันที่ 26 มิถุนายน พ.ศ. 2533 และต่อมาเปลี่ยนชื่อเป็น "วันรักต้นไม้ประจำปีของชาติ" เมื่อวันที่ 15 ตุลาคม พ.ศ. 2533วันรักต้นไม้แห่งชาติ  thaienv.com
# ธงชาติสาธารณรัฐสังคมนิยมโซเวียตมอลเดเวีย
ธงชาติสาธารณรัฐสังคมนิยมโซเวียตมอลเดเวีย เป็นธงสี่เหลี่ยมผืนผ้าสีแดง ที่มุมธงบนด้านคันธงมีรูปค้อนเคียวสีทองและดาวแดงขอบทองตามอย่างธงชาติสหภาพโซเวียต ที่กลางธงมีแถบสีเขียวพาดยาวตามแนวนอน กว้างเป็น 2 ใน 8 ของความกว้างธง ธงนี้รัฐบาลสาธารณรัฐสังคมนิยมโซเวียตมอลเดเวียกำหนดใช้อย่างเป็นทางการเมื่อวันที่ 31 มกราคม พ.ศ. 2495 

ภายหลังสาธารณรัฐสังคมนิยมโซเวียตมอลเดเวียแยกตัวเป็นเอกราชจากสหภาพโซเวียต และสถาปนาประเทศใหม่ในชื่อประเทศมอลโดวา ในปี พ.ศ. 2534 แล้ว ดินแดนทรานส์นีสเตรียบางส่วนไม่ยอมรับอำนาจอธิปไตยของมอลโดวา จึงยังคงใช้ธงชาติสาธารณรัฐสังคมนิยมโซเวียตมอลเดเวียเป็นสัญลักษณ์ของตนเองต่อไป
# ธงชาติทรานส์นีสเตรีย
ธงชาติทรานส์นีสเตรีย เป็นธงพื้นสีแดงรูปสี่เหลี่ยมผืนผ้า กว้าง 1 ส่วน ยาว 2 ส่วน มีแถบขนาดเล็กสีเขียวพาดผ่านที่กลางธงตามแนวนอน ที่มุมธงบนด้านคันธงมีรูปค้อนเคียวและดาวแดงตามแบบของธงชาติสหภาพโซเวียต 

เดิมธงชาติทรานส์นีสเตรียคือธงชาติของสาธารณรัฐสังคมนิยมโซเวียตมอลเดเวีย ต่อมาเมื่อสหภาพโซเวียตล่มสลายในปี พ.ศ. 2534 มอลเดเวียได้ประกาศเอกราชเป็นประเทศมอลโดวาและกำหนดใช้ธงของตนเองขึ้นใหม่ แต่ดินแดนทรานส์นีสเตรียบางส่วนไม่ยอมรับอำนาจของมอลโดวา จึงยังคงใช้ธงของมอลเดเวียในความปกครองของสหภาพโซเวียตเป็นสัญลักษณ์ต่อไปและได้รับความนิยมจากประชาชนในดินแดนแถบนี้ ภายหลังธงนี้จึงได้รับการรับรองเป็นธงชาติสำหรับดินแดนทรานส์นีสเตรียอย่างเป็นทางการในปี พ.ศ. 2543

สำหรับการใช้ธงนั้น ธงราชการของทรานส์นีสเตรียซึ่งมีรูปค้อนเคียวดาวแดงจะใช้สำหรับหน่วยงานของรัฐบาลเท่านั้น ส่วนเอกชนนั้นกฎหมายกำหนดให้ใช้ธงแบบไม่มีค้อนเคียวดาวแดงและไม่กำหนดขนาดสัดส่วน ซึ่งโดยทั่วไปนั้นนิยมใช้ธงสัดส่วน 1:2 อย่างไรก็ตามก็มีการใช้ธงนี้ในสัดส่วน 2:3 ด้วยเช่นกัน
# โต๋ (มั้ง?)
โต๋ (มั้ง?) คืออัลบั้มเดี่ยวลำดับที่ 5 ของศักดิ์สิทธิ์ เวชสุภาพร (โต๋) ออกจำหน่ายเมื่อวันที่ 21 ตุลาคม พ.ศ. 2551 ในประเทศไทย

 ข้อมูลอัลบั้ม 
อัลบั้มชุด โต๋ (มั้ง?) มีแนวคิดหลักคือการเปลี่ยนแปลงในภาคของดนตรี เนื้อหาของเพลง และภาพลักษณ์ของโต๋ แต่อย่างไรก็ตามอัลบั้มนี้ศักดิ์สิทธิ์ เวชสุภาพร ยังคงเรียบเรียงดนตรี และอำนวยการผลิตด้วยตัวเองทั้งหมด 
 "มั้ง" ได้ออกเผยแพร่เป็นซิงเกิลแรกของอัลบั้ม เมื่อวันที่ 3 สิงหาคม พ.ศ. 2551 เป็นเพลงแนวร็อกซึ่งเปลี่ยนไปจากแนวเพลงเดิมๆของโต๋ 
 "ไม่อยากรู้" และ "รักนิดๆ" ได้มีการผสมผสานเครื่องดนตรีไทยอย่างระนาด และซออู้ไว้ในบทเพลงด้วย 
 "เพลงของหัวใจ" ผลงานการประพันธ์ของสุธี แสงเสรีชน ที่จะเผยแพร่สู่สถานีวิทยุเป็นซิงเกิลที่ 4 ของอัลบั้ม
 "เล่นดนตรี (ยังจะง่ายกว่า)" ได้รับเกียรติจากศิลปินมากมายมาร่วมงานด้วย อาทิ ชาตรี คงสุวรรณ, สุธิพงษ์ ปานคง, วิโรจน์ สถาปณวัตร และบอย โกสิยพงษ์

 ประวัติการจำหน่าย 
 เขต/ประเทศ ออกจำหน่าย ค่ายเพลง ประเภท เลขที่ในรายการสินค้า ไทย 20 ตุลาคม พ.ศ. 2551 โซนี่ บีเอ็มจี ซีดี 

ต
ต
# ดรอยด์
ดรอยด์ (บางครั้งก็ใช้เรียกแอนดรอยด์แบบสั้นๆ) เป็นหุ่นยนต์ เป็นเครื่องจักรโดยมีปัญญาประดิษฐ์ พวกมันถูกใช้ในหลายที่ มักเป็นงานที่ต้อยต่ำเกินไปหรือไม่ก็อันตรายเกินไปสำหรับมนุษย์และเผ่าพันธุ์อื่น ดรอยด์ยังถูกใช้ในสถานการณ์ที่ต้องใช้ความเชี่ยวชาญเฉพาะด้านอย่างการแพทย์และซ่อมบำรุง 

มันขึ้นอยู่กับว่าถูกออกแบบมาเพื่อจุดประสงค์ใด ดรอยด์นั้นเชื่อฟัง แข็งแรง มีประโยชน์หลายด้าน มีความจำดีเสียส่วนใหญ่ และมีความสามารถในการคำนวณและตัวเลข ด้วยเอกลักษณ์เหล่านี้ทำให้พวกมันเหมาะกับงานหลาย ๆ งาน แม้ว่าบางทีตัวที่ราคาถูกก็จะไม่ค่อยดีนัก และแบบที่ไม่ได้รับการพัฒนาก็มีข้อจำกัดในการทำงาน นี่เป็นข้อด้อยที่ชัดเจน ผู้ออกแบบได้เผชิญหน้ากับปัญหาพื้นฐาน การสร้างให้ดรอยด์ฉลาดเกินไป ก็อาจลงท้ายด้วยการที่มันคิดกบฏ ในทางกลับกัน ดรอยด์ที่มีความฉลาดไม่เพียงพอ ก็กลับไม่มีประสิทธิภาพในการทำงาน โดยปกติแล้วชื่อของดรอยด์จะเป็นตัวเลขหรือไม่ก็อักษร

แหล่งข้อมูลอื่น
 http://starwars.wikia.com/wiki/Droid